Gentianales
Ti Gentianales ket ti maysa nga urnos dagiti agsabsabong a mula, a mairaman iti kaunegan ti klado ti asterids dagiti eudicotidae. Daytoy ket buklen dagiti ad-adu ngem 16,000 a sebbangan kadagiti agarup a 1,138 a henero kadagiti 5 a pamilia.[1] Ad-adu ngem 80% kadagiti sebbangan iti daytoy nga urnos ket maitagikua iti pamilia ti Rubiaceae.
Taksonomia[urnosen | urnosen ti taudan]
Iti pannakaidasig ti sistema ti Dahlgren, adda idi dagiti Gentiales iti super-urnos ti Gentianiflorae (tinawtawagan pay iti Gentiananae). Mairaman dagiti sumaganad a pamilia segun ti sistema ti APG III:[1]
- Pamilia ti Apocynaceae (424 a henero)
- Pamilia ti Gelsemiaceae (2 a henero)
- Pamilia ti Gentianaceae (87 a henero)
- Pamilia ti Loganiaceae (13 a henero)
- Pamilia ti Rubiaceae (611 a henero)
Pilohenio[urnosen | urnosen ti taudan]
Ti sumaganad a pilohenetiko a puonan ket naibatay kadagiti panagadal iti molekular a pilohenetiko dagiti panagsasaruno ti DNA.[2]
Etimolohia[urnosen | urnosen ti taudan]
Makaala ti naganna manipud iti pamilia ti Gentianaceae, a naibatay met iti nagan ti henero-kita ti Gentiana. Ti nagan ti henero ket kas pammadayaw ken ni Gentius, ti maysa nga Illyriano nga ari.
Dagiti usar[urnosen | urnosen ti taudan]
Dagiti kaaduan nga ammo a kameng ti Gentianales ket ti kape, frangipani, Gardenia, gentian, oleander, ken periwinkle.
Dagiti nagibasaran[urnosen | urnosen ti taudan]
- ^ a b Angiosperm Phylogeny Group (2009). "An update of the Angiosperm Phylogeny Group classification for the orders and families of flowering plants: APG III". Botanical Journal of the Linnean Society. 161 (2): 105–121. doi:10.1111/j.1095-8339.2009.00996.x.
- ^ Backlund M, Oxelman B, Bremer B (2000). "Phylogenetic relationships within the Gentianales based on NDHF and RBCL sequences, with particular reference to the Loganiaceae". American Journal of Botany. 87: 1029–1043. doi:10.2307/2657003.
Dagiti akinruar a silpo[urnosen | urnosen ti taudan]
Dagiti midia a mainaig iti Gentianales iti Wikimedia Commons
Dagiti datos a mainaig iti Gentianales iti Wikispecies
srd_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn ilo_Latn